section_heading: Način vođenja vrha elektrode
paragraph_text: Način vođenja vrha elektrode u tijeku zavarivanja zavisi od debljine materijala i položaja zavarivanja. Kod spojeva koji se dobivaju uskim zavarom elektroda se može pokretati pravocrtno. Kod polaganja širih zavara električni luk se održava pokretanjem elektrode "cik-cak", jer se tako bolje polaže metal za dodavanje po cijeloj duljini spoja. Za proširenje spoja, elektroda se osim pravocrtnog gibanja, mora i oscilatorno gibati. Prekidanje luka je značajno za kvalitet zavara. Ne smije se vršiti podizanjem elektrode na mjestu završetka, nego treba nisko spuštenu elektrodu vratiti malo unazad, gdje je došlo do skrućivanja metala, pa tu prekinuti luk podizanjem elektrode. Prekid luka se izvodi i izlaženjem elektrode na bokove stranice predmeta ili na dodatnu pločicu. Nepravilno prekidanje luka dovodi do šupljikavosti u zavaru.